Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 3699/93 περί καθορισμού των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους

(95/C 85/03)

COM(95) 55 τελικό - 95/0058(CNS)

(Υποβλήθηκε από την Επιτροπή στις 22 Μαρτίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΚ) αριθ. 3699/93 του Συμβουλίου καθορίζει τα κριτήρια και τους όρους των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους (1) 7

ότι ο τομέας της αλιείας επιχειρεί μια σημαντική μεταβολή σε ένα πλαίσιο σοβαρής κρίσης 7 ότι, για τις αναγκαίες διαρθρωτικές προσαρμογές που απορρέουν από την εφαρμογή της κοινής αλιευτικής πολιτικής, όπως αυτή καθορίστηκε στον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση ενός κοινοτικού καθεστώτος αλιείας και υδατοκαλλιέργειας (2), απαιτείται η εφαρμογή ενός ευρέος φάσματος συνοδευτικών μέτρων κοινωνικοοικονομικού χαρακτήρα 7

ότι ένα φάσμα κοινωνικοοικονομικών συνοδευτικών μέτρων, προς όφελος των επιχειρήσεων και των ανθρώπων που έχουν σχέση με τον τομέα της αλιείας καθώς και των ζωνών που εξαρτώνται από την αλιεία, είναι ήδη διαθέσιμο σε κοινοτικό επίπεδο στο γενικό πλαίσιο των διαρθρωτικών ταμείων 7

ότι, ωστόσο, τα εν λόγω μέτρα δεν επαρκούν ώστε ο τομέας της αλιείας να μην χάσει δυναμικά και εξειδικευμένα άτομα λόγω της μείωσης της αλιευτικής ικανότητας 7 ότι πρέπει, συνεπώς, να τεθούν σε εφαρμογή σε κοινοτικό επίπεδο κατάλληλα μέτρα, ιδίως υπέρ των ηλικιωμένων αλιέων 7

ότι ζητήθηκε η γνώμη των κοινωνικών εταίρων κατ' εφαρμογή του άρθρου 3 της συνημμένης συμφωνίας στο πρωτόκολλο για την κοινωνική πολιτική,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3699/93 τροποποιείται ως εξής:

1. Το ακόλουθο άρθρο 14α προστίθεται μετά το άρθρο 14

«Άρθρο 14α

Μέτρα κοινωνικοοικονομικού χαρακτήρα

1. Τα κράτη μέλη δύνανται να λάβουν μέτρα κοινωνικοοικονομικού χαρακτήρα που συνδέονται με τα μέτρα αναδιάρθρωσης του τομέα της αλιείας κατά την έννοια του άρθρου 11 του κανονισμού (ΕΟΚ) αριθ. 3760/92 7

2. Χρηματοδοτική συνδρομή από το ΧΜΠΑ μπορεί να δοθεί μόνο στα ακόλουθα μέτρα:

α) συγχρηματοδότηση των εθνικών καθεστώτων ενίσχυσης για την πρόωρη συνταξιοδότηση των αλιέων εφόσον πληρούνται οι κάτωθι όροι:

- η ηλικία των δικαιούχων του μέτρου κατά την αποχώρησή τους για πρόωρη συνταξιοδότηση δεν απέχει πάνω από δέκα έτη από τη νόμιμη ηλικία συνταξιοδότησης κατά την έννοια της ισχύουσας νομοθεσίας στο κράτος μέλος,

- οι δικαιούχοι έχουν συμπληρώσει τουλάχιστον δέκα έτη άσκησης του επαγγέλματος του αλιέα.

Αποκλείεται ωστόσο χρηματοδοτική συνδρομή του ΧΜΠΑ σε ενδεχόμενες εισφορές συνταξιοδότησης, εν αναμονή της κανονικής συνταξιοδότησης στη νόμιμη ηλικία.

Σε κάθε κράτος μέλος και για το σύνολο της περιόδου προγραμματισμού κατά την έννοια του άρθρου 3, ο αριθμός των δικαιούχων δεν μπορεί να υπερβαίνει τον αριθμό των θέσεων απασχόλησης που καταργήθηκαν επί του σκάφους λόγω οριστικής παύσης της αλιευτικής δραστηριότητας κατά την έννοια του άρθρου 8 παράγραφος 2 ή λόγω οριστικής μεταφοράς προς τρίτη χώρα στο πλαίσιο της σύστασης μεικτής εταιρείας κατά την έννοια του άρθρου 9 παράγραφος 3 7

β) χορήγηση κατ' αποκοπή μεμονωμένων πριμοδοτήσεων στους αλιείς, βάσει επιλέξιμου κόστους που περιορίζεται στα 7 000 Ecu ανά μεμονωμένο δικαιούχο, και εφόσον το αλιευτικό σκάφος στο οποίο εργάζονται οι δικαιούχοι του μέτρου αποτελεί αντικείμενο οριστικής παύσης της αλιευτικής δραστηριότητας κατά την έννοια του άρθρου 8 παράγραφος 2 ή οριστικής μεταφοράς προς τρίτη χώρα στο πλαίσιο της σύστασης μεικτής εταιρείας κατά την έννοια του άρθρου 9 παράγραφος 3 7

γ) ενίσχυση για τη δημιουργία ταμείων ανεργίας οφειλόμενης σε κακοκαιρία και μηχανισμών χρηματικής αντιστάθμισης των αλιέων, σε περίπτωση απότομων διακυμάνσεων των τιμών των προϊόντων που εκφορτώνονται, υπό μορφή κατ' αποκοπήν προκαταβολής μη δυνάμενης να επιστραφεί και βάσει επιλέξιμου κόστους που περιορίζεται στο ποσό των εισφορών που καταβλήθηκαν το πρώτο έτος της λειτουργίας. Αποκλείεται η συμμετοχή του ΧΜΠΑ για τη λειτουργία των ανωτέρω ταμείων και μηχανισμών.

3. Τα κράτη μέλη λαμβάνουν τις αναγκαίες διατάξεις ώστε ο ίδιος αλιέας να έχει δικαίωμα μόνο για ένα από τα μέτρα που αναφέρονται στην παράγραφο 2 στοιχεία α) και β) 7 τα κράτη μέλη λαμβάνουν επίσης τις αναγκαίες διατάξεις ώστε οι δικαιούχοι του μέτρου που αναφέρεται στην παράγραφο 2 στοιχείο α) να εγκαταλείπουν οριστικά το επάγγελμα του αλιέα και οι πριμοδοτήσεις που αναφέρονται στην παράγραφο 2 στοιχείο β) να επιστρέφονται prorata temporis στην περίπτωση που οι δικαιούχοι ασκούν εκ νέου το επάγγελμα του αλιέα εντός περιόδου κάτω των έξι μηνών μετά την απόφαση χορήγησης της πριμοδότησης προς όφελός τους.»

2. Στο παράρτημα IV, σημείο 2.1, το κείμενο του εδαφίου «τμήμα 2» συμπληρώνεται ως εξής: «. . . συμπεριλαμβανομένων των μέτρων που αναφέρονται στο άρθρο 14α παράγραφος 2 στοιχείο γ)».

3. Στο παράρτημα IV, σημείο 2.2, το κείμενο συμπληρώνεται ως εξής: «. . . συμπεριλαμβανομένων των μέτρων που αναφέρονται στο άρθρο 14α παράγραφος 2 στοιχεία α) και β)».

Άρθρο 2

Ο παρών κανονισμός αρχίζει να ισχύει την . . .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 346 της 31. 12. 1993, σ. 1.

(2) ΕΕ αριθ. L 389 της 31. 12. 1992, σ. 1.